আদালতে রত্না চট্টোপাধ্যায় জানান, পর্ণশ্রীতে ল্যাম্পপোস্টে একাধিক সিসি ক্যামেরা লাগানো হয়েছে। মেয়র পত্নীর দাবি,  তাঁর গতিবিধির ওপর নজরদারি চালাতেই ক্যামেরার বন্দোবস্ত।
 নিজস্ব প্রতিবেদন:  শোভন চট্টোপাধ্যায়ের বিরুদ্ধে ফের বিস্ফোরক স্ত্রী রত্না চট্টোপাধ্যায়। আদালতে রত্না চট্টোপাধ্যায়ের অভিযোগ, ব্যক্তি স্বাধীনতা হরণ হচ্ছে তাঁর। আদালতে রত্না চট্টোপাধ্যায় জানান, পর্ণশ্রীতে ল্যাম্পপোস্টে একাধিক সিসি ক্যামেরা লাগানো হয়েছে। মেয়র পত্নীর দাবি,  তাঁর গতিবিধির ওপর নজরদারি চালাতেই ক্যামেরার বন্দোবস্ত। এমনকি তাঁর বাড়িতে কারা আসছেন, যাচ্ছেন সেটাও স্থানীয় থানাকে প্রভাবিত করে জানার চেষ্টা চালাচ্ছেন মেয়র। তবে, আদালতে বিস্ফোরক দাবি করলেও, শোভনের সঙ্গে সম্পর্ক জোড়ার বিষয়ে এখনও ইতিবাচক রত্না। এমনকি আদালত বললে সম্পর্কের সুতো  জুড়তে মেয়রের সঙ্গে কাশ্মীরও যেতে চান তিনি।